**Gwasanaethau Rheoliadol a Rennir – Cynghorau Caerdydd, Bro Morgannwg a Phen-y-bont ar Ogwr. Sefydliadau Bridio Cŵn – Amodau Trwydded**

1. **Gwella a Chyfoethogi**
   1. Rhaid i ddeiliad y drwydded weithredu rhaglen wella a chyfoethogi y mae’n rhaid i’r awdurdod lleol ei chymeradwyo.
2. **Cymdeithasoli**
   1. Rhaid i ddeiliad y drwydded weithredu rhaglen gymdeithasoli y mae’n rhaid i’r awdurdod lleol ei chymeradwyo.
3. **Iechyd**
   1. Rhaid i Ddeiliad y drwydded gymryd pob cam rhesymol i ddiogelu pob ci rhag poen, dioddefaint, anaf ac afiechyd.
4. **Atgenhedlu**
   1. Rhaid i ddeiliad y drwydded sicrhau bod gast fridio -

* DDIM yn mynd at gi tan y mae o leiaf 12 mis oed
* DDIM yn esgor mwy nag un torllwyth o gŵn bach mewn unrhyw gyfnod 12 mis; a
* DDIM yn esgor cyfanswm o fwy na chwe thorllwyth.

1. **Newid perchnogaeth ar gi bach**
   1. Rhaid i’r ci bach aros ar y safle sydd ym meddiant deiliad y drwydded ac yn eiddo i hwnnw tan bydd y ci bach o leiaf 56 diwrnod oed.
2. **Gofynion cofnodion yr ast fridio**
   1. Rhaid i ddeiliad y drwydded gadw cofnod ysgrifenedig mewn perthynas â phob gast fridio, a nodi:
3. Ei henw
4. Ei dyddiad geni
5. Ei brid
6. Disgrifiad corfforol ohoni, yn cynnwys ei lliw ac unrhyw nodweddion unigryw
7. Statws ei hiechyd, yn cynnwys cofnodion brechu
8. Ei manylion atgenhedlu, yn cynnwys:
9. Mewn perthynas â’r tad, yr wybodaeth y mae ei hangen yn ôl is-baragraff 6.1 (a-e)
10. Mewn perthynas â phob ci bach a enir -

* Ei ddyddiad geni
* Pan drosglwyddir y berchnogaeth, enw’r perchennog newydd a’i gyfeiriad.
  1. Pan drosglwyddir perchnogaeth gast fridio, rhaid i ddeiliad y drwydded gofnodi enw, cyfeiriad a rhif ffôn y perchennog newydd ar y cofnod y cyfeirir ato yn is-baragraff 6.1 a rhaid rhoi copi o’r cofnod i’r perchennog newydd a rhaid i ddeiliad y drwydded gadw un.
  2. Rhaid i’r cofnod y cyfeirir ato yn is-baragraff 6.1 fod ar gael i’w archwilio bob amser a rhaid i ddeiliad y drwydded ei gadw hyd oes yr ast fridio.

1. **Gofynion cofnodion cŵn bach**
   1. Rhaid i ddeiliad y drwydded gynnal cofnod ysgrifenedig yn cadarnhau’r manylion canlynol mewn perthynas â phob ci bach sydd yn y safle ym meddiant deiliad y drwydded:
2. Rhyw
3. Dyddiad geni
4. Brid
5. Disgrifiad corfforol, yn cynnwys y lliw ac unrhyw nodweddion unigryw
6. Statws iechyd, yn cynnwys cofnodion brechu
7. Mewn perthynas â’r fam, yr wybodaeth sy’n ofynnol dan amod 6.1 (a – e); ac
8. Mewn perthynas â’r tad, yr wybodaeth sy’n ofynnol dan amod 6.1 (a – e).
   1. Pan drosglwyddir perchnogaeth y ci bach, rhaid i ddeiliad y drwydded gofnodi enw, cyfeiriad a rhif ffôn y perchennog newydd ar y cofnod y cyfeirir ato yn is-baragraff 6.1 a rhaid rhoi copi o’r cofnod i’r perchennog newydd a rhaid i ddeiliad y drwydded gadw un.
   2. Rhaid i’r cofnod y cyfeirir ato yn is-baragraff 6.1 fod ar gael i’w archwilio gan yr awdurdod lleol ar unrhyw adeg a rhaid i ddeiliad y drwydded ei gadw am 3 blynedd o ddyddiad geni’r ci bach.

**Rheoliad 8 (2) (b)**

1. **Adnewyddu grantiau trwyddedau – Uchafswm cŵn a gedwir** 
   1. Amod yn manylu uchafswm nifer y cŵn maint llawn a’r cŵn bach y gellir eu cadw dan delerau’r drwydded.

**Rheoliad 8 (2) (c)**

1. **Rhoi neu adnewyddu trwyddedau – Cyfradd staff i gŵn**
   1. Amod yn manylu cyfradd aelod staff i gŵn, y mae’n rhaid ei sicrhau fel lleiafrif nifer y staff.

* 1 x gofalwr llawn amser ar gyfer 20 ci maint llawn a gedwir; neu
* 1 x gofalwr rhan amser ar gyfer 10 ci maint llawn a gedwir.

**Rheoliad 8 (3)**

1. **Maint o letyau**

**10.1** Dyma’r gofynion isafswm maint ar gyfer:

**Cŵn maint bychan**

|  |  |  |
| --- | --- | --- |
| **Nifer y Cŵn** | **Mynediad rhydd i ymarfer** | **Mynediad cyfyngedig i ymarfer** |
| **1** | **2.5 m sg.** | **4.5 m sg.** |
| **2** | **2.5 m sg.** | **4.5 m sg.** |
| **3** | **4.5 m sg.** | **6.5 m sg.** |
| **4** | **6.0 m sg.** | **8.5 m sg.** |

**Cŵn maint canolig**

|  |  |  |
| --- | --- | --- |
| **Nifer y Cŵn** | **Mynediad rhydd i ymarfer** | **Mynediad cyfyngedig i ymarfer** |
| **1** | **2.5 m sg.** | **4.5 m sg.** |
| **2** | **4.5 m sg.** | **6.5 m sg.** |
| **3** | **6.0 m sg.** | **8.5 m sg.** |

**Cŵn maint mawr**

|  |  |  |
| --- | --- | --- |
| **Nifer y Cŵn** | **Mynediad rhydd i ymarfer** | **Mynediad cyfyngedig i ymarfer** |
| **1** | **4.5 m sg.** | **6.5 m sg.** |
| **2** | **6.0 m sg.** | **8.5 m sg.** |

**Canllaw**

Maint y cŵn: Bychan – Cŵn Smwt, Bichon Frise, Daeargwn

Canolig – Sbaengwn, Cŵn defaid barfog, Corhelgwn

Mawr – Cŵn labrador, cŵn bocser

* Ystyr mynediad rhydd i ymarfer ydy bod gan y cŵn fynediad heb gyfyngiad bob dydd i’r ardal ymarfer
* Ystyr mynediad cyfyngedig i ymarfer ydy bod gan y cŵn fynediad cyfyngedig bob dydd i’r ardal ymarfer
* Dylai’r cynel fod yn ddigon mawr i adael i bob ci allu cerdded, troi a chwifio ei gynffon heb gyffwrdd yr ochrau, chwarae, sefyll ar ei goesau ôl a gorwedd heb gyffwrdd unrhyw un arall.
* Pan fo’r anifail/anifeiliaid yn y cynel, dylai fod digon o le i’r drws agor yn llawn.
* Dylid rhoi dwbl y gofod hwn i eist â thorllwythi.

1. **Cyfleusterau bwrw cenau**
2. **1** Rhaid rhoi ardal neu genal i bob gast cyn iddi fwrw cenau, gyda blwch/gwely bwrw.
3. **2** Rhaid i gyfleusterau gwresogi fod yn ddigonol, sicr, diogel, a gallu darparu ystyr o dymereddau, sy’n addas ar gyfer cŵn bach a geist.
4. **3** Rhaid cynnig ardal lle gall gast orffwys draw oddi wrth ei chŵn bach.

**Canllaw**

* Ar y cyfan, rhaid lletya geist gyda chŵn eraill mewn pâr neu grŵp ond dylid eu cadw ar eu pennau eu hunain am ychydig dyddiau cyn iddi fwrw cenau. Fodd bynnag, dylent barhau i allu gweld, clywed ac arogli geist cyfarwydd eraill a chael cysylltiad dyddiol gyda phobl.
* Dylai’r ardal/cynal bwrw fod yn addas ar gyfer uchafswm nifer y cŵn, maint y brid a’r torllwyth. Er mwyn osgoi gwasgu’r cŵn bach, gall clwydi atal fod yn ddefnyddiol.
* O dua 3 diwrnod wedi’r geni, dylid rhoi cyfnodau byr o ymarfer i’r geist, heb eu torllwythi.
* Dylid archwilio geist sydd ar fin esgor yn rheolaidd. Pan fônt yn esgor, dylid monitro geist yn agos ac os oes unrhyw arwydd o anhawster, dylid cysylltu â milfeddyg ar frys. Dylai cyswllt fod ar gael yn hawdd ar gyfer cymorth milfeddyg.

1. **Goruchwylio**
2. **1** Os yw deiliad y drwydded yn absennol am beth amser, dylai person addas a chymwys sydd o leiaf 16 oed oruchwylio’r safle.
3. **2** Rhaid i’r rhai sy’n goruchwylio fod â gwybodaeth drylwyr a manwl am yr amodau trwyddedu a chydymffurfio â nhw bob amser.
4. **3** Rhaid i’r trwyddedai fyw yn agos at y safle trwyddedig er mwyn iddo allu mynd yno yn brydlon bob amser.
5. **4** Dylid ymweld â’r cŵn yn rheolaidd yn ôl yr angen i sicrhau eu hiechyd, eu diogelwch a’u lles ac atal unrhyw ddioddefaint diangen.
6. **5** Rhaid i’r ymweliadau hyn fod o leiaf deirgwaith y dydd.

**Canllaw**

* Dylai fod gan unrhyw un sy’n goruchwylio’r cŵn wybodaeth ddigonol a phrofiad i allu trin y cŵn yn gywir a diogel. Rhaid iddynt hefyd allu cydnabod a yw ymddygiad ci yn awgrymu bod problem, ac yna weithredu’n briodol.
* Dylai fod pob bridiwr ac aelod staff yn cael mynediad at y Cod Ymarfer ar gyfer Lles Cŵn ac unrhyw ddeddfwriaeth berthnasol arall a dylent fod yn gyfarwydd â nhw.
* Dylai bod ganddynt wybodaeth weithiol o fridio cŵn a dylent fod yn ymwybodol o arfer dda a nodwedd(ion) y bridiwr/wyr yn y sefydliad.

1. **Statws Iechyd Cŵn**
2. **1** Dylid cynnal archwiliadau corfforol ar bob anifail ar y safle i chwilio am unrhyw arwydd i afiechyd, anaf neu drafferthion.
3. **2** Dylai cŵn a geist bridio fod yn gorfforol ac ymddygiadol iawn.
4. **3** Mae’n bosibl y bydd yn ofynnol bod milfeddyg y trwyddedau yn cadarnhau bod unrhyw anifeiliaid bridio yr ymddengys i’r swyddog archwilio/trwyddedu eu bod yn dangos nodweddion etifeddol neu ymddygiadol ansicr yn iawn. Rhaid cael cyngor milfeddyg heb oedi os yw ci yn dangos arwyddion o afiechyd, anaf, salwch neu anhwylder ymddygiadol a chofnodi hynny yn llyfr cofnodion y ci a’i roi ar gael i brynwyr posibl.

**Canllaw**

* Nid yw anifeiliaid bridio sy’n dangos arwyddion o ofn neu bryder fel arfer yn gwneud rhieni da.
* Dylai cŵn bach fod yn epil rhieni iach, cymdeithasol ac amgylcheddol gymwys.

1. **Adnabod Cŵn**
2. **1** Rhaid i berson cymwys roi meicrosglodyn mewn cŵn a geist bridio a’u cofrestru ar gronfa ddata cenedlaethol gydnabyddedig.
3. **2** Rhaid i’r trwyddedai gwblhau Cofnod Gast Fridio a Llyfr Cofnodion Ci Bach ar y ffurf a nodir yng Nghanllaw Gweinidogion Cymru neu ar ffurf arall sy’n ailadrodd yr wybodaeth hon.
4. **3** Ar ôl i’r cŵn adael y safle trwyddedig, rhaid cadw cofnod am o leiaf 24 mis a rhaid iddynt fod ar gael ar gais unrhyw swyddog ag awdurdod.

**Canllaw**

* Cyfeiriwch at Atodlen 1 Canllaw Gweinidogion Cymru am enghraifft o Gofnod Gast Fridio.
* Cyfeiriwch at Atodlen 2 Canllaw Gweinidogion Cymru am enghraifft o Lyfr Cofnodion Ci Bach.

1. **Bridio Cyfrifol**
2. **1** Ni ddylid bridio unrhyw anifeiliaid sy’n dangos nodweddion etifeddol neu ymddygiadol ansicr.
3. **2** Wrth fridio croesfridiau yn fwriadol, dylai bridwyr ystyried addasrwydd y bridiau ar gyfer rhwyddineb bwrw cenau a chynhyrchu cŵn bach iach.

**Canllaw**

* Dylai trwyddedeion fod yn gyfarwydd â’r profion sgrinio iechyd sydd ar gael i’w bridiau dewis, mewn ymgynghoriad â’u milfeddyg eu hunain.
* Diffiniad croesfrid ydy epil dau neu ragor o fridiau o gŵn cydnabyddedig.
* Dylid ystyried yn ofalus bridio anifeiliaid sy’n perthyn yn agos.
* Mae enghreifftiau o fridio agos yn cynnwys bridio rhwng brawd a chwaer, tad a merch, mam a mab, teidiau/neiniau ac wyresau/wyrion neu hanner brodyr a chwiorydd.

1. **Strategaeth ar gyfer ymddeoliad geist a chŵn bridio.**
2. **1** Bydd yr holl eist a chŵn bridio a gedwir yn y safle trwyddedig yn parhau i fod ar y drwydded.
3. **2** Rhaid bod gan fridwyr gynllun (ar ffurf ysgrifenedig yn ddelfrydol) ar gyfer trin cŵn wedi ymddeol.

**16.3** Os yw gast fridio yn ymddeol oherwydd ei bod wedi cynhyrchu uchafswm swm y torllwythi (6), cyfrifoldeb y trwyddedau fydd cael cyngor milfeddyg ar iechyd yr ast ac a ddylid ei dirywio cyn trosglwyddo perchnogaeth. Dylid dogfennu’r cyngor hwn a’i gofnodi gyda chofnodion yr ast fridio.

**Canllaw**

* Dylai bridwyr gynllunio ar gyfer ymddeoliad eu cŵn bridio. Os yw’r ymddeol yn cynnwys ail-gartrefu i amgylchedd cartref, rhaid i’r cŵn fod mewn rhaglen o symbyliad yn ystod eu bywyd gwaith, sydd wedi ei chynllunio er mwyn cynnal eu cymdeithasoli gyda phobl a’u gallu i fod mewn amgylchedd cartref.

1. **Newid mawr yn y safle trwyddedig**
2. **1** Rhaid i’r trwyddedai roi gwybod i’r awdurdod trwyddedu cyn gwneud unrhyw newid mawr yn y safle trwyddedig.

**Canllaw**

* Gall ‘newid mawr’ gynnwys pethau fel adeiladu cynelau newydd, cynyddu nifer y cŵn yn sylweddol, gostwng y staff yn y cynelau a.y.b.

1. **Prawf Iechyd Blynyddol**
2. **1** Mae’n ofynnol gan yr awdurdod trwyddedu fod y trwyddedau yn cael milfeddyg i brofi ei eist a chŵn bridio bob blwyddyn. Bydd y milfeddyg yn cwblhau adroddiad iechyd a lles ysgrifenedig sy’n cynnwys manylion y cŵn mae wedi eu hymchwilio.
3. **2** Bydd yr adroddiad yn cynnwys manylion iechyd a lles y cŵn a bydd yn nodi a yw’r cŵn yn addas ar gyfer eu defnyddio yn y sefydliad bridio ai peidio. Caiff yr adroddiad hwn ei roi i’r awdurdod trwyddedu ar adeg gwneud y cais am drwydded.
4. **3** Ni fydd yr awdurdod trwyddedu yn derbyn asesiad o’r cŵn gan filfeddyg ar gyfer yr adroddiad iechyd a lles os gwnaed yr asesiad dros dri mis cyn dyddiad cychwyn y drwydded.
5. **4** Os yw’r milfeddyg wedi gwneud argymhellion yn yr adroddiad, caiff y rhain eu hystyried fel gofynion hanfodol os gallant effeithio ar iechyd, lles neu ddiogelwch y cŵn.
6. **Cynllun ar gyfer safleoedd trwyddedig ac arddangos y drwydded.**
7. **1** Rhaid i’r trwyddedau gyflwyno cynllun addas sy’n dangos amlinelliad yr adeiladau, cynllun y cynelau, yr iard ymarfer ac unrhyw adeilad arall sy’n berthnasol i’r safle trwyddedig.
8. **2** Rhaid arddangos cynllun gadael mewn argyfwng yn cynnwys y llwybr gadael bob amser.
9. **3** Rhaid arddangos y drwydded gyfredol yn y safle gyda’r cynllun gadael mewn argyfwng a’r dystysgrif yswiriant.

**Canllaw**

* Gellir tynnu llun y cynllun â llaw ond rhaid iddo fod ar raddfa fras ag adeiladau eraill; Rhaid nodi’r amlinellau ar y cynllun. Rhaid i’r cynllun gynnwys enw’r safle, y dyddiad ac enw’r person a’i tynnodd/creodd.